**108 СРЕДНО УЧИЛИЩЕ „НИКОЛА БЕЛОВЕЖДОВ“- ГР. СОФИЯ**

**УТВЪРЖДАВАМ:**

Лилия Тодорова

/Директор на 108 СУ „Никола Беловеждов /

**Съгласувал:**

Председател на СО към НУС на КНСБ

Председател на СО към СБУ

Председател наСО към КТ «Подкрепа»

**ПРАВИЛНИК**

**ЗА  ДЕЙНОСТТА НА**

**108 СУ „НИКОЛА БЕЛОВЕЖДОВ”**

**2021/2022 УЧЕБНА ГОДИНА**

**Правилникът е приет на заседание на Педагогическия съвет – Протокол №../0..09.2021год. и е утвърден със заповед №РД- ../15.09.2021г. на директора на 108 СУ „НИКОЛА БЕЛОВЕЖДОВ“**

**РАЗДЕЛ І: ОБЩИ ПОЛОЖЕНИЯ**

**Чл.1**. Настоящият правилник определя организацията и реда за провеждане на процеса на обучение и възпитание в 108 СУ „Никола Беловеждов“, конкретизира правата и задълженията на учителите и учениците съобразно ЗПУО.

**Чл.2.** Правилникът за дейността на 108 СУ „Никола Беловеждов“ регламентира взаимоотношенията между страните в процеса на обучение и възпитание при пълно зачитане и уважение на човешката личност.

Правилникът е задължителен за директора, учителите, учениците и служителите в 108 СУ „Никола Беловеждов”, както и за всички други лица, които работят към училището.

**РАЗДЕЛ ІІ: ОРГАНИЗАЦИЯ НА УЧЕБНО-ВЪЗПИТАТЕЛНИЯ ПРОЦЕС**

**А. УЧЕБНО СЪДЪРЖАНИЕ**

**Чл.3** **ал./1/** 108 СУ „Никола Беловеждов” осигурява възможности за обучение в начален и прогимназиален и гимназиален етап. Завършване на основно и средно образование, съгласно държавните образователни изисквания и ЗПУО.

**ал./2/**  Според степента училищното образование е основно и средно.

1.Обучението за придобиване на основно образование се осъществява от I до VII клас включително на два етапа - начален и прогимназиален.

Начален етап - от І до ІV клас включително.

Прогимназиалния етап - от V до VІІ клас включително.

2. Обучението за придобиване на средно образование се осъществява от VIII до XII клас включително в два етапа, както следва:

Първи гимназиален - от VIII до X клас включително, и

Втори гимназиален – от XI до XII клас включително.

**ал. 3.** Според подготовката училищното образование е общо и профилирано.

1.Общото образование се осъществява в основната степен чрез обучение за придобиване на общообразователна и разширена подготовка.

2.Профилираното образование се осъществява в средната степен чрез общообразователна и разширена подготовка – в първи гимназиален етап, и чрез общообразователна и профилирана подготовка – във втори гимназиален етап.

Профилираната подготовка обхваща задълбочени компетентности в даден профил, определени с ДОС за профилирана подготовка.

Профилът в училището е технологичен – Предприемачество и бизнес.

**Б.Учебен план**

**Чл. 4.** / 1/ Учебният план разпределя учебното време между учебните предмети или модули за придобиване на училищната подготовка.

/ 2/ Структурата на учебния план обхваща три раздела:

1. Раздел А – задължителни учебни часове;
2. Раздел Б – избираеми учебни часове;
3. Раздел В – факултативни учебни часове.

**В. Форми на обучение**

**Чл. 5.** **ал./1/.** Училищното обучение се осъществява в дневна форма и в индивидуална, самостоятелна и комбинирана форма .

**ал. /2/.** Условията и редът за организиране и провеждане на осъществяваните в училище форми на обучение се определят с ПДУ и се публикуват и на интернет страница на училището.

**ал. /3/.** Формите на обучение, които се организират в училище се приемат от ПС на училището.

**Учебно и неучебно времe**

**Чл. 6./**1**/**  Училищното образование се организира в учебни години.

/2/ Всяка учебна година включва учебни срокове, учебни седмици, учебни дни, учебни часове, както и ваканциите.

/3**/** Учебната година е с продължителност 12 месеца и започва на 15 септември. В случай че 15 септември е почивен ден, тя започва на първия следващ работен ден.

/4/Броят на учебните седмици в една учебна година и разпределението им по класове се определя с държавния образователен стандарт за учебния план.

/5/Учебното време за всички форми на обучение, с изключение на самостоятелната, се организира в учебни срокове, учебни седмици, учебни дни и учебни часове.

/6/Учебното време за самостоятелната форма на обучение се организира от училището чрез изпити и от ученика или лицето, което се подготвя самостоятелно за тях.

/7/ Учебната година включва два учебни срока.

/8**/**  Продължителността на първия учебен срок е 18 учебни седмици.

/9/ Продължителността на втория срок се определя със заповед на министъра на образованието и науката.

**Чл. 7.** /1**/** За всяка учебна година министърът на образованието и науката определя със заповед:

1. началото и края на ваканциите с изключение на лятната;

2. неучебни дни;

3. началото и края на втория учебен срок;

**График за учебното време за учебната 2021/2022 година:**

1. **Начало и край на ваканциите с изключение на лятната:**

|  |  |
| --- | --- |
| 30.10.2021 г. – 01.11.2022 г. вкл. | Есенна |
| 24.12.2021 г. – 03.01.2022 г. вкл. | Коледна |
| 01.02.2022 г. вкл. | Междусрочна  Пролетна за I-XIклас |
| 01.04.2022 г. – 10.04.2022 г. вкл.  07.04.2022 г. – 10.04.2022 г. вкл. | пролетна за XII клас |
|  |  |

1. **Неучебни дни:**

18.05.2022 г. ДЗИ по БЕЛ

20.05.2022 г. втори ДЗИ

24.05.2021 г. неучебен, но присъствен ден за училищни, просветни и културни дейности

14.06.2022 г. НВО по БЕЛ в края на VII и на Х клас

16.06.2022 г. НВО по математика в края на VII и на Х клас

**3. Начало на втория учебен срок -02.02.2022 г.**

**4.Край на втория учебен срок:**

|  |  |
| --- | --- |
| * *1 до 3 клас* – 31 май 2022 (14 учебни седмици и 1 седмица за проекти) * *4 до 6 клас* – 15 юни 2022 (16 учебни седмици) * *7 до 11 клас* – 30 юни 2022 (18 учебни седмици . * *12 клас* – 12 май 2022 (13 учебни седмици) |  |

**Г. РЕД НА ОБУЧЕНИЕ**

**Чл.8.** Приемът на ученици в 108 СУ  „Никола Беловеждов” става съгласно изискванията на ЗПУО и наредбите, издавани от МОН и Столична община.

**Чл.9.** Разпределянето на учениците в последователни класове, паралелки и групи се извършва от директора.

**Чл.10.** Определянето на преподавателската заетост и класно ръководство се изготвя от директора и се съгласува на Педагогически съвет (ПС) до началото на учебната година.

**Чл.11.** **ал./1/** Дневното обучение в училището се провежда по Училищен учебен план, приет от ПС.

**ал./2/** Преподавателите се запознават с учебните програми и предмети до  15.IX.  за всяка учебна година.

**ал./3/** В съответствие с учебните планове и програми, преподавателите съставят годишни тематични планове.

**Чл.12**. Седмичното разписание на учебните занятия се изготвя от комисия, приема се от ПС, утвърждава се от директора и се изпраща за одобрение от РЗИ.

**Чл.13. ал./1/** Учебните занятия в училището могат да бъдат посещавани от контролно-помощни органи.

**ал./2/** Лицата, желаещи да посетят учебно занятие:

* Уведомяват учителя най-малко един ден преди провеждането на учебното занятие;
* Влизат в учебното помещение преди или заедно с учителя;
* С нищо не нарушават установения в учебното занятие ред;
* Не напускат учебното помещение преди края на учебното занятие, освен ако не са получили предварително съгласието на учителя.

**ал./3/** Всички критични бележки от проведеното учебно занятие се съобщават първо на учителя.

**ал./4/** Неспазилите изискванията на ал.2 и 3 на този член могат да не бъдат приемани.

**Чл.14.**Нивото на подготвеност и равнището на знанията на учениците се оценяват ритмично и системно от преподавателя чрез избрани от него форми и методически средства, като се спазват изискванията на раздел VII от ЗПУО и Наредба №11/01.09.2016г. за оценяване резултатите на учениците.

**ал. 1.** Ученик завършва успешно клас, ако има годишни оценки най-малко "среден (3)" по всички учебни предмети или модули, предвидени в училищния учебен план за съответния клас в задължителните и в избираемите учебни часове.

**ал. 2.** Ученик, който има годишна оценка "слаб (2)" по учебен предмет или модул, полага изпит за промяна на оценката по учебния предмет или модул при условия и по ред, определени с държавния образователен стандарт за оценяването на резултатите от обучението на учениците.

В случаите по ал. 1 ученик, който не се е явил или не е положил успешно изпита за промяна на оценката, повтаря класа.

**ал. 3.** Учениците от I до ІІІ клас включително, които не са усвоили компетентностите, заложени в учебната програма за съответния клас, както и учениците от ІV клас, които имат годишна оценка "слаб (2)" по учебен предмет, не полагат изпити за промяна на оценката и не повтарят класа, ако са се обучавали в дневна, индивидуална, самостоятелна, дистанционна или комбинирана форма и възрастта им е съответната за този клас или я надхвърля, но с не повече от три години.

За учениците по ал. 1, с изключение на тези, които са се обучавали в самостоятелна форма, задължително се организира допълнително обучение по време на лятната ваканция при условия и по ред, определени със заповед на директора на училището.При необходимост допълнителното обучение може да продължи и през следващата учебна година.

**ал. 4.** Ученик от XII клас, който има годишна оценка "слаб (2)" по един или по няколко учебни предмета или модула и не се е явил или не е положил успешно изпити за промяна на оценката, не повтаря класа. Той може да се явява на изпити за промяна на оценката без ограничения на броя изпитни сесии при условия и по ред, определени с държавния образователен стандарт за оценяване на резултатите от обучението на учениците.

**ал. 5.** Ученик със специални образователни потребности не повтаря класа.

За обучението на ученик със специални образователни потребности, който има

годишна оценка "слаб (2)" по учебен предмет, по преценка на екипа за подкрепа за личностно развитие в следващия клас може да се разработва индивидуална учебна програма по съответния учебен предмет.

**ал. 6**.Ученик, който е в самостоятелна форма при повтаряне на класа се обучава и се явява на изпити само по учебните предмети или модули, по които има оценка "слаб (2)".

**ал. 7.** На учениците, завършили обучението си в I, II и III клас, се издава удостоверение за завършен клас.

**ал. 8.** Учениците, завършили обучението си в IV клас, получават удостоверение за завършен начален етап на основно образование.

**ал. 9.** Учениците, завършили успешно VІІ клас, придобиват основно образование, което се удостоверява със свидетелство за основно образование.

**ал. 10**. Учениците, завършили успешно Х клас, получават удостоверение за завършен първи гимназиален етап на средно образование.

**ал. 11.**  Учениците, успешно завършили ХІІ клас, стават зрелостници и придобиват право да се явят на държавни зрелостни изпити и на държавен изпит за придобиване на професионална квалификация.

**ал. 12.** Придобиването на средно образование се удостоверява с диплома за средно образование, в която се вписва и общият успех.

**ал. 13.** Задължителният държавен зрелостен изпит по учебния предмет Български език и литература се полага върху учебно съдържание, изучавано в задължителните учебни часове във втория гимназиален етап на средно образование.

Вторият задължителен държавен зрелостен изпит по чл. 132, ал. 2 от ПЗУО се полага по учебен предмет, избран от ученика, измежду задължителните модули на профилиращия учебен предмет.

**ал. 14**. По свое желание зрелостникът може да положи и до два допълнителни държавни зрелостни изпита по избрани от него учебни предмети измежду учебните предмети .

**ал. 15.** Учебно-изпитните програми за държавните зрелостни изпити, които се полагат върху учебното съдържание, изучавано в задължителните учебни часове в двата етапа на средно образование, се определят с държавния образователен стандарт за общообразователната подготовка.

Учебно-изпитните програми за държавните зрелостни изпити, които се полагат върху учебното съдържание от задължителните модули на профилиращия учебен предмет,се определят с държавния образователен стандарт за профилираната подготовка.

**Чл.15 ал./1/**Провеждането на поправителните изпити се извършва по график, приет на ПС и утвърден от директора, въз основа на информация, подадена от класните ръководители.

**ал.   /2/**Ученик не може да полага в един ден повече от един изпит.

**ал. /3**/ Изпит на ученик, послужил си с измама, се анулира от изпитната комисия и се счита за неположен.

**ал. /4/**Резултатите от поправителните изпити се обявяват след проверката на работите на учениците от членове на комисията до три дни след провеждането им.

**ал. /5/**Изпитите на учениците на самостоятелна подготовка се провеждат по реда за провеждане на поправителни изпити.

**Чл.16** В началото на учебната година съответната документация в пълна изправност и по график, определен от директора на училището, се предава за проверка и в края на учебната година процедурата се повтаря, като документацията се предава за съхранение в училищния архив.

**Чл.17 ал./1/**Учебните занятия в 108 СУ „Никола Беловеждов” през учебната година се провеждат на една смяна.

**ал./2/**Началото на учебните занятия е съгласно утвърдения от директора график, гласуван на Педагогически съвет.

**Чл.18  ал./1/**Всеки учебен час започва и свършва с  музикален звънец.

**ал./2/**Продължителността на учебните часове е както следва: за I - II клас - 35 мин, за III-ХIIклас-40мин.

**Чл. 19**. /1/ Учебният ден включва учебните часове и почивките между тях.

/2/ Учебният ден започва в 8.00 ч. за учениците и завършва в 18.00ч.

/3/ Началото и краят на учебния ден се определя с заповед на директора преди началото на учебната година.

**Чл.20. ал./1/**Звънецът е автоматичен, механичен вариант се използва само,  когато няма ток.

**ал./2/**Промени в графика на деня се правят от директора.

**Чл.21 ал./1/** Учениците заемат местата си в класните стаи до биенето на звънеца.

**ал./2/**  Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути - като едно отсъствие.

**Чл.22.**Всеки преподавател се явява в училище 15 минути преди началото на първия си час.

**Чл.23.**Пропускателен режим:

**ал./1/**Външни лица не се допускат в двора на училището. Ще имат достъп само в краен случай, като се спазват противоепидемичните мерки и изискванията на Общия регламент за личните данни.

**ал./2/**Всички външни лица са длъжни да изпълняват указанията на портиера и дежурните учители относно спазването на вътрешния ред и ненарушаването дейността на училището.

**ал./3/**. Родителите на учениците от I-IV клас ги довеждат и си вземат децата от външната порта на училището.

**Чл.24.**В училището е въведено дежурство по етажи, утвърдено от директора.

**Чл.25 ал./1/**Мероприятията в училището, свързани с организацията и управлението на учебно-възпитателната дейност, както и работата с родителите и родителските активи, се извършват по план, в определени дни и часове, съобразно седмичния режим.

**ал./2/**Не се допуска отклонение от плана, който се приема от ПС.

**Чл.26 ал./1/**Оформянето и воденето на задължителната училищна документация в т.ч. и електронните дневници за съответната паралелка се извършва лично от класния ръководител. До края на работния ден трябва да се попълни необходимата информация в електронния дневник.

**ал./2/**Недопустимо е изнасянето на задължителна училищна документация извън сградата на училището.

**Чл.27 ал./1/**При провеждането на часовете по физическо възпитание и спорт сесъздава ред, който да осигури спокойствието и безопасността на учениците. Часовете се провеждат навън на открито, а при лоши атмосферни условия във физкултурния салон при спазване на противоепидемичните мерки.  

**ал./2/.** Освобождаването на учениците от часовете по физическо възпитание и спорт става след представяне на оправдателен медицински документ:

* Медицинска бележка, издадена от личния или лекуващия лекар, в която са отразени здравословното състояние на ученика, мотивът за освобождаване и срокът на освобождаване, когато той е по-малък от 1 (един) учебен срок.
* С протокол или експертно решение на Районната експертна лекарска комисия /РЕЛКК/, когато срокът на освобождаване е 1 (един) учебен срок или 1 (една) учебна година.

**ал./3/.**Освобождаването по **ал./2/** става със заповед на директора на основание на представените медицински документи, заявление от родител и решение на ПС.

**ал./4/.** Освободените от физическо възпитание и спорт ученици присъстват задължително в часовете, без да участват в тях, ако здравословното им състояние позволява това**,**и ако не е постъпила молба от родителя за освобождаване от присъствие в първия или последния учебен час на деня.  **ал./5/** В случаите по **ал.2, т.1** учителят по физическо възпитание и спорт не оформя срочна оценка, ако отсъствието не е позволило да се поставят минималния брой оценки по предмета, съгласно раздел VII от ЗПУО. Тогава в графата се вписва “освободен”.

**ал./6/**В случаите на **ал.2, т.2** учителят по физическо възпитание и спорт вписва в графите за срочна и/или годишни оценки текст “освободен”. Ако ученикът е освободен в един от двата учебни срока, за годишна се вписва оценката от учебния срок, в който предметът е изучаван.

**ал./7/**Когато ученикът трябва да бъде освободен от часовете по физическо възпитание и спорт, родителят трябва да подаде ЗАЯВЛЕНИЕ в канцеларията на 108 СУ .

**Чл.28**Отсъствия на учениците:

**ал./1/** Ученикът отсъства от училище един учебен ден и няма данни, че е налице уважителна причина по чл.62, ал.1, класният ръководител е длъжен да уведоми за това родителя по имейл или в телефонен разговор и да обсъди с него възможностите за отстраняване на причините за отсъствието.

**ал./2/**Ученикът може да отсъства от училище по уважителни причини в следните случаи:

т.1  по медицински причини, за което представя медицински документ до 3 учебни дни след връщането си в училище, издаден от общопрактикуващ лекар или от лекар в лечебно заведение;

т.2   поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;

т.3  до 3 учебни дни в една учебна година въз основа на мотивирано писмено заявление от родителя до класния ръководител;

т.4 до 7 учебни дни в една учебна година с предварително разрешение на директора на училището въз основа на мотивирано писмено заявление от родителя, в което подробно се описват причините за отсъствието.

т.5 заявлението по ал.3, т.3 се подава преди отсъствието на ученика, а ако това е невъзможно, родителят уведомява класния ръководител в телефонен разговор или по имейл и подава заявлението до 3 учебни дни след връщането на ученика в училище.

т.6 заявлението по ал.3, т.4  се  подава задължително 10 дни преди отсъствието на ученика до директора на 108 СУ „Никола Беловеждов“.  Въз основа на заявлението  директорът взема решение дали  да даде разрешение за отсъствията на ученика.

**Чл.29 ал./1/**Учениците получават удостоверение за завършен клас, етап или степен на образование или удостоверение за преместване в друго училище, ако не дължат книги или друго имущество на училището.

**ал./2/**Родителите заявяват желанието си детето им да бъде прието в 108 СУ „Никола Беловеждов“ или преместено в друго училище, като подадат заявление.

**ал./3/.**Преписи от документи за образование или дубликат /при загубен или унищожен оригинал/ се издават след подаване на писмена молба до директора в срок от 1 месец.

**РАЗДЕЛ III** **УЧАСТНИЦИ В УЧЕБНО-ВЪЗПИТАТЕЛНИЯ ПРОЦЕС**

**А. УЧИТЕЛИ**

**Чл.30.**Учителят организира УВР по учебния предмет, по който е назначен и по който са му възложени часове в „Списък – Образец №1” за действащата учебна година.

**Чл.31.**Учителят проверява и оценява знанията на учениците и съдейства за пълноценната им интеграция в училищната и социалната среда.

**Чл.32 ал./1/** Обществеността, административните органи, децата и учениците изразяват почит и уважение към учителите.

**ал./2/**  Административните органи и обществеността оказват помощ и съдействие на учителите за провеждане на ефективна възпитателна и образователна дейност.

**ал./3/** Учители, постигнали високи резултати при възпитанието и обучението на децата и учениците, се поощряват с грамоти и с други награди, а дейността им се популяризира и получава обществено признание.

**1. ПРАВА И ЗАДЪЛЖЕНИЯ НА УЧИТЕЛИТЕ**

**Според глава 11, раздел 2 на ЗПУО, Чл. 219**

**Чл.34 ал./1/** Педагогическите специалисти имат следните права:

1. да бъдат зачитани правата и достойнството им;

2. да определят методите и средствата за провеждане на образователния процес съобразно принципите и целите, определени в този закон;

3. да участват във формирането на политиките за развитие на училището ;

4. да получават професионална подкрепа в процеса на изпълнение на служебните си задължения;

5. да повишават квалификацията си;

6. да бъдат поощрявани и награждавани.

**ал./2/** Педагогическите специалисти имат следните задължения:

1. да осъществяват обучение и възпитание на децата и учениците в съответствие с държавните образователни стандарти;

2. да опазват живота и здравето на децата и учениците по време на образователния процес и на други дейности, организирани от институцията;

3. да зачитат правата и достойнството на децата, учениците и другите участници в предучилищното и училищното образование и да сътрудничат и партнират със заинтересованите страни;

4. да поддържат и повишават квалификацията си съобразно политиките за организационно развитие на съответната институция и специфичните потребности на децата и учениците, с които работят с цел подобряване качеството на образованието им.

**ал./3/** Педагогическите специалисти са длъжни да дават дежурства по определен график с цел опазване на живота и здравето на децата в коридорите на училището, училищния двор и столовата.

**ал./4/**Педагогическите специалисти изпълняват задълженията си съобразно длъжностните си характеристики, както и поставените задачи от ръководството в срок.

**ал./5/** Педагогическите специалисти са длъжни да спазват наредбата за оценяване на учениците като след всяко изпитване /устно или писмено/, своевременно вписват оценките в електронния дневник.

**Чл.35 ал./1/**Освен в случаите, определени в този закон, педагогически специалист не може да извършва срещу заплащане обучение или подкрепа по смисъла на чл. 178, ал. 1, т. 2 – 7 и 14 и чл. 187, ал. 1, т. 2 и 4 на деца и ученици, с които работи в училището, ако това заплащане е от името и за сметка на децата и учениците, включително със средства от училищното настоятелство.

**ал./2/** В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на учениците през предходната учебна година е извършвал обучение или подкрепа по смисъла чл. 178, ал. 1, т. 2 – 7 и 14 и чл. 187, ал. 1, т. 2 и 4 на ученици и че това не са били ученици, с които педагогическият специалист е работил в училището в същия период.

**2. ЗАДЪЛЖЕНИЯ НА КЛАСНИЯ РЪКОВОДИТЕЛ**

**Чл. 36 ал./1/.**Учител, който е и класен ръководител,  има следните допълнителни задължения:

**т.1**. да следи за успеха и развитието на учениците от съответната паралелка в образователно-възпитателния процес, за спазването на училищната дисциплина, както и за уменията им за общуване с учениците и учителите и интегрирането им в училищната среда, като периодично и своевременно информира родителите;

**т.2.** да анализира и оценява рисковите фактори върху учениците от паралелката и да предприема превантивни и корективни мерки за справяне с тях;

**т.3.** да контролира посещаемостта на учебните часове от учениците от паралелката;

**т.4.**своевременно да уведомява родителите, ако ученикът отсъства от учебни часове, както и когато спрямо него ще започне процедура за налагане на наказание или други мерки по този правилник;

**т.5.** да консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;

**т.6**. да изготвя и да предоставя на родителя характеристика за всеки ученик, когато това го изискват определени институции, имащи отношение към развитието на децата.

**т.7.** да организира и да провежда родителски срещи;

**т.8.** периодично да организира индивидуални срещи с учениците от паралелката, да организира и провежда часа на класа и да работи за развитието на паралелката като общност;

**т.9**. да участва в процедурите за налагане на наказания и мерки по отношение на учениците от паралелката в случаите и по реда, предвидени в този правилник;

**т.10**. да осъществява връзка с учителите, които преподават на паралелката, и периодично да се информира за успеха и развитието на учениците от паралелката по съответния учебен предмет, за спазване  на училищната дисциплина, за уменията им за общуване и интегриране в училищната среда;

**т.11.** да осъществява постоянна връзка с останалите класни ръководители с оглед усъвършенстване и намиране на нови форми за общуване с учениците и родителите;

**т.12.** да осъществява връзка и да подпомага специалистите, които работят с ученици от паралелката.

**т.13.** да води редовно и да съхранява учебната документация за паралелката.

**т.14.**През учебната 2021/2022 година в 108 СУ „Никола Беловеждов“ ще се провеждат   и онлайн родителски срещи.

**Б. УЧЕНИЧЕСКИ СЪВЕТ НА УЧИЛИЩЕТО**

**Чл.37.**Съставът и ръководството на ученическия съвет на училището се определя от самите ученици.

**Чл.38.**  УСУ работи под ръководството на психолога, на който ПС е възложил съответната задача  на  последния съвет от предходната учебна година.

**Чл.39.** УСУ подпомага координирането на ученическото самоуправление и общоучилищния живот.

**Чл.40.**Ученическият съвет на училището участва в:

1. планиране на училищната възпитателна дейност;
2. организиране на извънкласните и извънучилищните форми;
3. организиране и провеждане на училищните мероприятия;

**Чл.41.**Ученическият съвет на училището има право да:

1. събира средства от учениците за културни прояви  и други дейности по негова инициатива, свързани с провеждане на училищни мероприятия;
2. предлага на училищното ръководство и ПС мерки за подобряване на учебно-възпитателната работа;

**В**. **КОМИСИИ**

**Чл.42 ал./1**/  В 108 СУ „Никола Беловеждов”  има действащи комисии приети с решение на педагогически съвет с Протокол №21/ 02.09.2021 г.

* Комисия за изготвяне на Списък Образец №1;
* Комисия за изготвяне на седмично разписание;
* Комисия за актуализиране на правилника за дейността на училището;
* Комисия за актуализиране на правилника за вътрешния трудов ред, документи по ЗБУТ;
* Комисия за годишния план и план квалификация;
* Комисия за изготвяне на Етичния кодекс;
* Комисия за реклама и организация на приема на ученици за следващата година;
* Комисия за организиране честването на бележити дати за република българия;
* Комисия по спортните дейности, модули, заетост на салони;
* Комисия за безопасност на движението по пътищата;
* Комисия за изготвяне графици на извънкласните дейности за учебната година;
* Комисия за организиране на тържествата за началото и края на учебната година;
* Комисия за организиране на юбилейния концерт на училището;
* Комисия за изготвяне на проекти;
* Комисия за организиране, поддържане и обновяване на училището;
* Комисия за поддържане на сайта на училището;
* Комисия за изготвяне на училищен годишник;
* Комисия за осигуряване на нормален учебен процес през зимата;
* Комисия по етика;
* Комисия за водене на летописната книга;
* Комисия иновативно училище;
* Комисия по дейности в групи по целодневната организация на учебния ден;
* Комисия за стратегия на училището;
* Комисия за определяне на ДТВ за постигнати резултати от труда;

**ал./2/**Статутът, структурата, съставът и принципите на дейност на всяка от комисиите се определят в началото на учебната година и не трябва да са в противоречие с настоящия правилник, правилника за вътрешния трудов ред и действащите нормативни документи в системата. Плановете за дейността на всяка комисия се приемат от педагогическия съвет за всяка нова учебна година.

**ал./3/**В училището могат да действат и временни комисии, назначавани със заповед на директора или по решение на педагогическия съвет.

**РАЗДЕЛ IV: УЧЕНИЦИ И РОДИТЕЛИ**

**А. ОБЩИ ПОЛОЖЕНИЯ**

**Чл.43.**Учениците в 108 СУ „Никола Беловеждов“ имат права, задължения и отговорности, определени от ЗПУО и този правилник.

**Чл.44.**Учениците в 108 СУ „Никола Беловеждов“ изучават задължителни, избираеми  и факултативни учебни часове, съгласно Училищния учебен план, приет от ПС на училището.

**Чл.45 ал./1/**Ученикът определя в заявление до директора на училището,  подписана  и от родителите му, кои ИУЧ и ФУЧ предмети желае да изучава.

**ал./2/**По време на учебната година ученикът няма право да променя    избраното.

**Чл.46.**За ученици на 108 СУ „Никола Беловеждов“, застрашени от отпадане, се прилагат разпоредбите на ЗПУО

**Чл.47  ал./1/**За ученик, обучаван в дневна форма, чиито отсъствия не позволяват оформяне на срочна или годишна оценка по един или няколко учебни предмета, директорът на училището по предложение на педагогическия съвет определя със заповед условията и реда за завършване на учебния срок  и /или учебната година.

а**л**.**/2/** Отсъствия, които не позволяват оформяне на срочна или годишна оценка, са отсъствията, които представляват 25% от общия брой на реално проведените часове по съответния предмет за учебен срок или учебна година.

**ал./3/**При отсъствия по уважителни причини в посочения в предходната алинея размер, на ученика се разрешава приключване на учебния срок, съответно учебна година, в удължени срокове в рамките на 2 седмици след приключване на редовното учебно време. Оформянето на срочна или годишна оценка става от съответния преподавател по предмета чрез допълнително изпитване и задаване на допълнителни задачи на ученика.

**ал./4/**При отсъствия по неуважителни причини в посочените в ал.2 размери, ученикът има право да продължи обучението при съответните условия и ред.

**ал./5/**По изключение в случаите по **ал.3**и **4** на ученика може да бъде оформена срочна или годишна оценка, ако броят на текущите му оценки е достатъчен, съобразно изискванията на действащите в системата нормативни документи.

**Б. ОСНОВНИ  ПРАВА  И  ЗАДЪЛЖЕНИЯ НА УЧЕНИЦИТЕ**

**Чл.48 ал./1/**Учениците имат следните права:

1. да бъдат обучавани и възпитавани в здравословна, безопасна и сигурна среда;

2. да бъдат зачитани като активни участници в образователния процес;

3. да избират между учебните предмети или модули, предложени от училището за изучаване в избираемите и във факултативните учебни часове;

4. да получават информация относно обучението, възпитанието, правата и задълженията си;

5. да получават обща и допълнителна подкрепа за личностно развитие;

6. да бъдат информирани и консултирани във връзка с избора на образование и/или професия;

7. да участват в проектни дейности;

8. да дават мнения и предложения за училищните дейности, включително за избираемите и за факултативните учебни часове;

10. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план;

11. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;

12. да бъдат поощрявани с морални и материални награди.

12.1. При завършване на основно и средно образование пълните отличници се награждават с книги.

12.2. При завършване на средно образование се определя „Отличник на випуска“ чрез гласуване от Педагогическия съвет се награждава с Беловеждовска награда.

**ал./2/**Учениците участват в училищния живот и в организационното развитие на училището чрез различни форми на ученическо самоуправление на ниво паралелка и училище, определени с правилника на училището по предложение на учениците.

**чл.49**. Задължения на учениците:

**ал./1/**Учениците имат следните задължения:

1. Да присъстват и да участват в учебните часове, провеждани в дневна форма и в дистанционно обучение;

2. Да съхраняват авторитета на училището и училищната общност, да допринасят за развитие на добрите традиции и да опазват училищното имущество;

3. Да зачитат правата, честта и достойнството на другите, както и да не прилагат физическо и психическо насилие;

5. Да не участват в хазартни игри, да не употребяват тютюн и тютюневи изделия, алкохол и наркотични вещества;

6. Да не носят оръжие, както и други предмети, които са източник на повишена опасност;

7. Да носят ученическата си лична карта всеки ден в училище;

8. Да спазват правилата за поведение в паралелката и в училището;

9. Да спазват правилника за дейността на институцията;

10. Да не възпрепятстват със своето поведение и постъпки нормалното протичане на учебните часове;

11. Преди началото на всеки учебен час да изключват мобилните си телефони.

**Чл.50 ал./1/** Ученик е този, който е записан в училище за обучение за завършване на клас.

**ал./2/** Ученик се отписва от училището, когато:

1. се премества в друго училище;

2. се обучава в дневна, индивидуална,комбинирана и форма и не е посещавал училище по неуважителни причини за период, по-дълъг от два месеца;

3. се обучава в самостоятелна и не се е явил да положи съответните изпити в три поредни сесии.

**ал./3/** В случаите по ал.2, т.2 и 3, когато ученикът е в задължителна училищна възраст, директорът на училището уведомява съответната общинска или районна администрация, регионалното управление на образованието и органите за закрила на детето.

**Г. САНКЦИИ НА УЧЕНИЦИТЕ  /чл. 199 от ЗПУО/:**

**Чл.51**. (1) За неизпълнение на задълженията, определени в този закон, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:

1. „Забележка“ – за;

а) 5 неизвинени отсъствия;

б) за внасяне на вещи опасни за здравето и живота на учениците, учителите и служителите;

в) системно явяване без учебни помагала и домашни работи;

г) противообществени прояви и други нарушения на правно-етичните норми;

д) поведение, което е нарушение на установения ред при провеждане на екскурзии с учебна цел;

е) пързаляне по парапети, надвесване от прозорци, опасни игри със снежни топки, хазарт, игри и прояви застрашаващи живота и здравето на учениците в района на училището;

ж) за неносене на маска или шлем в общите помещения.

2. „Преместване в друга паралелка в същото училище“ – за:

а) 8 неизвинени отсъствия;

б) възпрепятстване на учебния процес;

в) употреба на алкохол;

3. „Предупреждение за преместване в друго училище“ - за;

а) 10 неизвинени отсъствия;

б) увреждане на училищната материално-техническа база и на учебната документация;

в) системно и съзнателно нарушаване на дисциплината в процеса на обучение;

г) умишлени действия, застрашаващи живота и здравето на ученици, учители и служители в училището;

д) употреба на алкохол и други упойващи вещества в прилежащия район на училището;

е) прояви на физическо и психическо насилие;

ж) разпространяването на наркотични вещества в училището; то се разглежда и санкционира от съответната комисия в училището съвместно с органите на МВР;

з) при ползване на лични данни на учител или служител – за първо провинение;

4. „Преместване в друго училище до края на учебната година“ – за:

а) повече от 15 неизвинени отсъствия;

б) системно нарушаване Правилника за дейността на училището;

в) употреба на алкохол и наркотични вещества в сградата и двора на училището;

г)упражняване на физическо или психическо насилие;

д) унищожаване на училищното имущество;

е) ползване на лични данни на учител или служител – за второ провинение;

5. „Преместване от дневна в самостоятелна форма на обучение“ на ученик, навършил 16-годишна възраст – за:

а) повече от 15 неизвинени отсъствия;

б) други тежки нарушения;

(2) Когато ученикът възпрепятства провеждането на учебния процес, учителят може да го отстрани до края на учебния час.

(3) Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му.

(4) Веднага след приключването на учебния час по ал. 2 или след отстраняването на ученика по ал. 3 се предприемат дейности за мотивация и за преодоляване на проблемното поведение и се уведомява родителят.

(5) За ученика с наложена санкция се осигуряват и дейности за превенция и преодоляване на проблемно поведение.

**Чл. 52**. (1) Санкцията "преместване в друга паралелка в същото училище" не се прилага, когато това налага промяна на профила, професията или специалността.

(2) Санкцията "преместване от дневна форма в самостоятелна форма на обучение" се прилага за ученици, навършили 16-годишна възраст.

(3) Мерките по чл. 199, ал. 2 и 3, както и санкциите "предупреждение за преместване в друго училище" и "преместване в друго училище" не се налагат на учениците в класовете от началния етап.

(4) Санкциите "преместване в друго училище" и "преместване от дневна форма в самостоятелна форма на обучение" се налагат за тежки или системни нарушения.

(5) Санкции не се налагат на ученици, когато поведението им е резултат от увреждане или нарушение на здравето, посочено в медицински документи.

**Чл. 53.** (1) За едно нарушение не може да бъде наложена повече от една санкция по чл. 199, ал. 1. Мерките по чл. 199, ал. 2 и 3 се налагат независимо от санкциите по чл. 199, ал. 1.

(2) Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.

**Чл. 54.** (1) Санкциите са срочни.

(2) Срокът на санкциите е до края на учебната година.

(3) Когато санкциите "преместване в друга паралелка в същото училище", "предупреждение за преместване в друго училище", "преместване в друго училище" и "преместване от дневна форма в самостоятелна форма на обучение" са наложени до 30 учебни дни преди края на втория учебен срок, те влизат в сила от началото на следващата учебна година.

**Чл. 55**. (1) Санкциите "забележка" и "преместване в друга паралелка в същото училище" се налагат със заповед на директора по мотивирано писмено предложение на класния ръководител, а всички останали санкции – със заповед на директора по предложение на педагогическия съвет.

(2) Мярката по чл. 199, ал. 3 се налага със заповед на директора.

**Чл.56.** (1) За откриване на процедура по налагане на санкциите по чл. 199, ал. 1 директорът задължително уведомява родителя, а в случаите по чл. 199, ал. 1, т. 3 – 5 – и съответните териториални структури за закрила на детето.

(2) В процедурата по налагане на санкция малолетният ученик се представлява от родителя си или от оправомощено от родителя лице, а непълнолетният ученик извършва всички действия лично, но със съгласието на родителите си.

(3) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник.

(4) Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование.

(5) Конкретните условия и ред за налагане на санкциите по чл. 199 се определят с държавния образователен стандарт за приобщаващото образование.

(6) обсъждане между ученика и класния ръководител с цел изясняване на възникнал проблем и получаване на подкрепа за разрешаването му;

2. използване на посредник при решаване на конфликт в училище;

3. консултиране на детето или ученика с психолог;

4. консултиране на детето или ученика с педагогически съветник;

5. създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;

6. насочване на детето или ученика към занимания, съобразени с неговите потребности;

7. индивидуална подкрепа за ученика от личност, която той уважава (наставничество);

8. участие на ученика в дейности в полза на паралелката или училището;

9. други дейности, определени в правилника за дейността на институцията.

**Чл. 57.** (1) Заповедта за налагане на санкцията се издава в 14-дневен срок от предложението по чл. 203.

(2) В заповедта по ал. 1 се посочват видът на санкцията, срокът и мотивите за налагането й.

(3) Заповедта се съобщава в тридневен срок от издаването й на ученика и на родителя му, а заповедта за налагане на санкция "преместване в друго училище" – и на началника на регионалното управление на образованието.

(4) Заповедта по ал. 1 може да се оспорва по административен ред пред органите по чл. 259, ал. 2, т. 1, 2, 3 и 5.

(5) Заповедта по ал. 1 може да се обжалва при условията и по реда на Административнопроцесуалния кодекс.

**Чл. 58**. (1) Наложените санкции се отразяват в личния картон и в електронния дневник.

(2) Ученик, на когото е наложена санкция "преместване в друго училище", продължава обучението си в другото училище при условия и по ред, определени със заповед на началника на регионалното управление на образованието.

(3) Ученик, на когото е наложена санкция "предупреждение за преместване в друго училище", "преместване в друго училище" или "преместване от дневна форма в самостоятелна форма на обучение", за срока на санкцията се лишава от правото да получава стипендия за отличен успех.

(4) При налагане на мярката по чл. 199, ал. 2 ученикът няма право да напуска територията на училището по времето на отстраняването си. При изпълнението на мярката училището създава условия за работа с учениците за повишаване на мотивацията и социалните им умения за общуване.

**Чл. 59.** (1) Санкциите се заличават с изтичане на срока, за който са наложени, или предсрочно по реда, по който са наложени.

(2) По желание на ученика след заличаване на санкциите "преместване в друга паралелка в същото училище" и "преместване в друго училище" той може да продължи обучението си в паралелката или в училището, в което е преместен.

(3) Заличаването се отбелязва в ученическата книжка и в личния картон на ученика.

**Д. ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ според ЗПУО:**

**Чл.60 ал./1/** Учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование.

**ал./2/**Министърът на образованието и науката може да учредява национални награди за учениците.

**ал./3/** Началникът на регионалното управление на образованието и кметът на общината със заповед може да учредяват регионални, съответно общински награди на учениците.

**ал./4/** Директорът на институцията след решение на педагогическия съвет със заповед може да учредява награди за учениците, като наградените ученици се номинират и определят по определени критерии и процедури.

**ал./5/** Награди за учениците може да бъдат определяни и с правилника за дейността на съответната институция.

**Чл.61 ал**.**/1/** На учениците в 108 СУ се оказва Обща и допълнителна подкрепа съобразно ЗПУО и Наредбата за Приобщаващо образование на МС

**Е. РОДИТЕЛИ**

**Чл.62**Родители по смисъла на настоящия правилник са бащата и майката на ученика или неговия настойник /лицето, което замества родителите със законен документ за това/.

**Чл.63 ал./1/**Училището и обслужващото звено осъществяват процеса на подготовка, обучение и възпитание на учениците във взаимодействие и ,,сътрудничество с родителите” от ЗПУО.

**ал./2/**Родителите имат следните права:

1. периодично и своевременно да получават информация за успеха и развитието на децата им в образователния процес, за спазването на правилата  в училището и за приобщаването им към общността;

2. да се срещат с ръководството на училището, с класния ръководител, с учителите и с другите педагогически специалисти в определеното приемно време;

3. да се запознаят с училищния учебен план;

4. да присъстват и при желание от тяхна страна да бъдат изслушвани, когато се решават въпроси, които засягат права и интереси на  ученика;

5. веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им;

6. да избират и да бъдат избирани в обществения съвет на  училището;

7. да изразяват мнение и да правят предложения за развитие на  училището като представители в УН

**ал./3/**Родителите имат следните задължения:

1. да осигуряват редовното присъствие на  на ученика в училище, като уведомяват своевременно училището в случаите на отсъствие на  ученика;

2. да запишат детето в първи клас или ученика в училище в случаите на преместване в друго населено място или училище;

3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила;

4. да спазват правилника за дейността на  училището и  да съдействат за спазването му от страна на  ученика;

5. да участват в процеса на изграждане на навици за самоподготовка като част от изграждането на умения за учене през целия живот;

6. да участват в родителските срещи;

7. да се явяват в училището след покана от учител, директор или друг педагогически специалист в подходящо и предварително уговорено време.

8. Да спазват пропусквателния режим в 108 СУ „Никола Беловеждов“.

**ал./4/** Родителите, чиито деца се обучават в самостоятелна форма на обучение по чл. 112, ал. 1, т. 2, както и в самостоятелна организация, са длъжни да гарантират постигането на целите по чл. 5, да осигурят необходимите условия за обучение, познавателни книжки, учебници и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.

**РАЗДЕЛ V: ПЕДАГОГИЧЕСКИ СЪВЕТ**

**Чл.64.**Педагогическия съвет на училището е специализиран орган за разглеждане и решаване на основни педагогически въпроси.

Съгласно**Чл. 263**. от ЗПУО:

**ал./1/** Педагогическият съвет в училището:

1. приема стратегия за развитие на училището за следващите 4 години с приложени към нея план за действие и финансиране;

2. приема правилник за дейността на училището;

3. приема училищния учебен план;

4. приема формите на обучение;

5. приема годишния план за дейността на училището;

6. приема учебни планове за индивидуална форма на обучение;

7. приема мерки за повишаване качеството на образованието;

8. приема програма за превенция на ранното напускане на училище;

9. приема програма за предоставяне на равни възможности и за приобщаване на децата и учениците от уязвими групи;

10. предлага на директора разкриване на занимания по интереси;

11. прави предложения на директора за награждаване на ученици и за налагане на съответните санкции в предвидените в този закон случаи;

12. определя училищни символи и ритуали и други отличителни знаци;

14. участва със свои представители в създаването и приемането на етичен кодекс на училищната общност;

15. запознава се с бюджета на  училището, както и с отчетите за неговото изпълнение;

16. периодично, най-малко три пъти през една учебна година, проследява и обсъжда на нивото на усвояване  на компетентности от учениците и предлага съвместни мерки между учителите с цел подобряване на образователните резултати;

17. упражнява други правомощия, определени с нормативен акт.

**РАЗДЕЛ VІ: УЧИЛИЩНО НАСТОЯТЕЛСТВО**

**Според глава 17 от ЗПУО:**

**Чл.65 ал./1/** Настоятелствата са независими доброволни сдружения за подпомагане дейността на образователната институция.

**ал./2/** Към всяко училище може да се създава само едно настоятелство.

**ал./3/** Настоятелствата се създават като юридически лица с нестопанска цел за осъществяване на общественополезна дейност и организират дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или на учредителния си акт.

**Чл.66 ал.** **/1/** Настоятелството се учредява по инициатива на директора на  училището или на родители, учители или общественици.

**ал./2/** Лицата по ал. 1 отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица.

**Чл.67 ал./1/** Органи на настоятелството са общото събрание и съветът на настоятелите.

**ал./2/** Членовете на съвета на настоятелите се избират от общото събрание за срок до 4 години.

**ал./3/** Съветът на настоятелите избира измежду членовете си председател.

**Чл.68** За постигане на целите си настоятелствата:

1. съдействат за осигуряване на допълнителни финансови и материални средства за  училището и контролират целесъобразното им разходване;

2. подпомагат изграждането и поддържането на материално-техническата база на  училището ;

3. съдействат при организиране на ученическото хранене, за осигуряване на транспорт и при решаването на други социално-битови проблеми на децата, учениците, учителите от училището.

5. съдействат за реализирането на програми по проблемите на децата и учениците, за заниманията по интереси, организирания отдих, туризъм и спорт с децата и учениците;

6. организират и подпомагат обучения на родителите по въпросите на възпитанието и развитието на техните деца;

**РАЗДЕЛ VII ОБЩЕСТВЕНИ СЪВЕТИ**

**Според глава 14 от ЗПУО:**

**Чл.69** **ал./1/** С цел създаване на условия за активни и демократично функциониращи общности към всяко училище се създава обществен съвет.

**ал./2/** Общественият съвет е орган за подпомагане на развитието на  училището и за граждански контрол на управлението му.

**Чл.70 ал./1/**Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от съответната институция. В състава на обществения съвет на училище, което извършва обучение за придобиване на професионална квалификация, се включва и представител на работодателите.

**ал./2/** Представителите на родителите се излъчват от събрание на родителите, свикано от директора  на училището. На събранието се определя броят на представителите на родителите и се избират и резервни членове на обществения съвет.

**ал./3/** Представителите на работодателите се определят от областния управител по предложение на представителните организации на работодателите.

**ал./4/** Председателят на обществения съвет се избира от членовете му.

**ал./5/** Членовете на обществения съвет се определят за срок не по-дълъг от три години.

**Чл.71 ал./1/** Общественият съвет се свиква на заседание най-малко 4 пъти годишно, като задължително провежда заседание в началото на учебната година.

**ал./2/** С право на съвещателен глас в работата на обществения съвет на училищата  участва и представител на настоятелството.

**ал./3/** В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица.

**Чл.72 ал./1/** Директорът на  на училището има право да присъства на заседанията на обществения съвет и да изразява становище по разглежданите въпроси.

**ал./2/** Директорът е длъжен при поискване от обществения съвет да предоставя всички сведения и документи, необходими за дейността му.

**ал./3/** При необходимост директорът може да отправи искане до председателя на обществения съвет за свикването му.

**Чл.73 ал./1/** Общественият съвет в училището:

1. одобрява стратегията за развитие на  училището и приема ежегодния отчет на директора за изпълнението й;

2. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на детската градина или училището;

3. дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет и за частните детски градини и частните училища, които получават средства от държавния бюджет;

4. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището;

5. съгласува училищния учебен план;

6. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;

7. съгласува избора от учителите в училището по чл.164, ал.2 на учебниците и учебните комплекти;

8. сигнализира компетентните органи, когато при осъществяване на дейността си констатира нарушения на нормативните актове;

9. дава становище по училищния план-прием по чл. 143, ал. 1;

10. участва в създаването и приемането на етичен кодекс на училищната общност.

**ал./2/** При неодобрение от обществения съвет на актовете по ал.1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

**Чл.74** Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.

**РАЗДЕЛ VIII ПРЕХОДНИ И ЗАКЛЮЧИТЕЛНИ РАЗПОРЕДБИ**

§1. Предложения за изменения и допълнения на правилника могат да се правят от директора, преподавателите, председателя на ОС, в срок до 01.09. всяка календарна година. Предложенията се разглеждат от временно действаща Комисия за актуализиране на правилника за дейността на училището. Председателят на комисията ги докладва пред ПС, който взема окончателно решение по предложението.

 §2. Класните ръководители в часа на класа запознават учениците с разпоредбите на Правилника, родителите на първата родителска среща удостоверяват с подписите си, че са запознати с ПДУ за текущата учебна година.

§3. За изпълнение на настоящия правилник се подготвят съответните план-графици и други документи от лица и комисии, определени от директора на 108 СУ „Никола Беловеждов“ и утвърдени на заседание на ПС.

§4. При съществени промени на законови и подзаконови нормативни актове за системата на образованието настоящият Правилник се актуализира.

§5. Правилникът за дейността на 108 СУ „Никола Беловеждов”  влиза в сила от деня на приемането му на заседание на ПС и е валиден до неговото ново актуализиране.

§8. Правилникът се съхранява в дирекцията на училището, а копие от него в учителската стая, публикува се на сайта на училището в началото на учебната **година.**

**РАЗДЕЛ IX НАСОКИ ЗА ОБУЧЕНИЕ И ДЕЙСТВИЯ В УСЛОВИЯТА НА ИЗВЪНРЕДНА ЕПИДЕМИЧНА ОБСТАНОВКА В УЧИЛИЩАТА**

**Задължителни мерки за намаляване на рисковете от инфекция**

1. **Дезинфекция на повърхностите и проветряване**

* Всекидневно двукратно (преди началото и след приключване на смяната) влажно почистване и дезинфекция на всички критични точки, включително дръжки на врати и прозорци, ключове за осветление, бутони на асансьори, парапети, уреди, екрани;
* Увеличаване на хигиенните и дезинфекционните мероприятия при наличие на потвърден случай на COVID-19 - от 4 пъти на ден до дезинфекция на всеки час в зависимост от обектите;
* Почистване и дезинфекциране на тоалетните и санитарните помещения по график. Своевременно осигуряване на течен сапун, дезинфектанти, еднократни салфетки за подсушаване на ръцете или автоматичен сешоар за ръце, тоалетна хартия;
* Дезинфекциране на кабинети, физкултурни салони, лаборатории, работилници, мишки, клавиатури и инструменти през всяко междучасие;
* Дезинфекциране на учителската стая по време на всеки учебен час;
* Проветряване на учебните стаи по време на всяко междучасие и поне 2 пъти по време на часа за не по-малко от 1 минута в съответствие с метеорологичните условия;
* Дезинфекция и почистване на училищните автобуси преди и след всеки курс.

1. **Лична хигиена**

* Осигуряване на течаща топла вода и сапун във всяко санитарно помещение;
* Поставяне на дезинфектант за ръце на видно място на входа на училището, в класни стаи, кабинети, лаборатории, работилници и други помещения в сградата на училището;
* Поставяне на видно място на правила за спазване на лична хигиена;
* Организиране на хигиенните и дезинфекционните дейности и правилно подготвяне на дезинфекционните разтвори съвместно с медицинското лице в училището и/или с оказана методична помощ от

Регионалната здравна инспекция (РЗИ). С биоцидите, които не са готови за употреба, разтворите се приготвят съгласно издадените от МЗ разрешения.

1. **Носене на защитна маска за лице**

Носенето на защитна маска за лице по време на извънредната епидемична обстановка е задължително, освен ако изрично не е указано друго.

Защитните маски за лице за учениците се осигуряват от тях, респективно от техните родители, а за учителите – от училищата. Училищата осигуряват защитни маски за лице и в случаите, когато учениците нямат такива или не са подходящи за ползване.

Препоръчително е защитните маски за лице, които се използват от ученици, педагогически и непедагогически персонал да са хирургически или поне от 3 слоя. Най-добрата комбинация на материал е: 1) вътрешен слой хидрофилен материал, напр. памук; 2) външен слой от хидрофобен материал, напр. полипропилен, полиестер, който може да ограничи външно проникване на замърсители в носа и устата; 3) среден хидрофобен слой от синтетичен невълнен материал като полипропилен или памучен слой, който да засилва филтрацията или да задържа капчици.

**Изключение** от изискването за носене на защитна маска за лице се допуска в следните случаи:

* В училищния двор при спазване на физическа дистанция от 1,5 м;
* За учениците от предучилищните групи;
* За учениците в начален етап (I-IV клас) по време на учебен час;
* За деца със специални образователни потребности, при които има установена невъзможност за придържане към носенето на защитна маска и становище от личен или от лекуващ лекар, удостоверяващо това;
* За учителите по време на учебен час при физическа дистанция от поне 1,5 м между тях и местата на учениците;
* В часовете по физическо възпитание и спорт, когато се провеждат на открито;
* В часовете по физическо възпитание и спорт на закрито, ако в конкретния час помещението се използва само от една паралелка при дистанция от поне 1,5 м между учениците и при редовно проветряване.

При желание на родителите и/или учениците защитни маски за лице могат да се носят по време на целия престой в училище.

1. **За спазване на задължителните мерки директорът на училището създава необходимата организация:**

* Определя отговорници и разпределя конкретни задължения при организацията и спазването на правилата във връзка с извънредната епидемична обстановка;
* Запознава персонала, учениците и родителите с мерките за ограничаване на рисковете от разпространение на вируса, прилагани в училището, и промените в тях;
* Осигурява условия за спазване на необходимата дистанция с цел максимално ограничаване на контактите между ученици от различни паралелки и/или различни училища при провеждане на дейности;
* При провеждането на производствените практики и/или обучението на конкретно работно място учениците предварително се запознават с противоепидемичните мерки и условията на труд във фирмите партньори;
* За организиране на практическото обучение от разстояние в електронна среда учителите по практика и учителите методици следва да информират фирмите партньори на училищата за дигиталните платформи за контакт и обучение на учениците, както и да съдействат за използването на материалите в Националната електронна библиотека на учителите / Хранилището за електронно съдържание/ на Министерството на образованието и науката - [https://e-learn.mon.bg](https://e-learn.mon.bg/).

**Препоръчителни мерки за намаляване на рисковете от инфекция**

***Препоръчителните мерки*** имат за цел да се създадат максимално безопасни и здравословни условия на труд и обучение според спецификата на образователната институция. Тези мерки се приемат от педагогическия съвет.

Всяко училище може да използва и допълва списъка с препоръчителни мерки съгласно епидемичната обстановка в страната, областта, региона, населеното място.

**ОТВОРЕН СПИСЪК ОТ ПРЕПОРЪЧИТЕЛНИ РЕШЕНИЯ ЗА ОСИГУРЯВАНЕ НА НЕОБХОДИМАTA ДИСТАНЦИЯ**

1. **Тестване**

* При осигурени безплатни за образователните институции тестове след положително решение на общото събрание на училището и координиране с РЗИ директорът организира тестване на всички педагогически специалисти и непедагогическия персонал.
* При осигурени безплатни тестове за учениците и при съгласие на родителите на поне 90% от тях директорът на училището със съдействието на РЗИ организира тестване на децата на съгласните родители поне веднъж в седмицата.

1. **Класни стаи и организация на учебния процес**

* Определяне на отделна класна стая за всяка паралелка, при което учителите се местят, а учениците – не;
* Ограничено използване на кабинети, лаборатории, работилници, физкултурен салон - само при липса на други възможности за осъществяване на обучението по съответния учебен предмет;
* Отделяне на паралелките от начален етап на отделен етаж/в отделно крило на сградата;
* Провеждане на максимален брой часове на открито, когато метеорологичната обстановка позволява това;
* Осигуряване на физическо разстояние между учителя и местата на учениците, в т.ч. и препоръчителна дистанция от 1,5 метра по време на обучение, където е приложимо;
* При възможност ограничаване на учениците в групите за целодневна организация на учебния ден в рамките на паралелката, когато броят на учениците и ресурсите на училищата позволяват това;
* При възможност формиране на норма преподавателска работа в рамките на един випуск или на една паралелка за начален етап.

1. **Входове, коридори, стълбища**

* По възможност отваряне на повече входове (за училищата с повече от 100 ученици), като се осигури пропускателен режим на всеки отворен вход и се определи кои класове/паралелки преминават през съответния вход без струпване на деца и учители и при спазване на дистанция;
* Еднопосочно придвижване в коридорите и по стълбите.

1. **Дневен режим и сменност на обучение**

* При възможност преминаване на двусменен режим на присъствено обучение с оглед намаляване на броя на паралелките в даден период от деня и предотвратяване на тяхното взаимодействие;
* Различно начало на учебните занятия и различен график за междучасията за различни паралелки, класове и/или етапи на образование в зависимост от броя обучавани ученици.

1. **Организация на храненето**

* По график, без струпване на ученици, при спазване на дистанция и осъществяване на контрол;
* При възможност обособени зони за хранене за отделните паралелки под формата на кетъринг с индивидуални прибори на различни места, включително в класни стаи, в училищния двор, в шатри, в беседки и др.;
* Предоставяне на закуските по линия на Държавен фонд „Земеделие“ при спазване на здравните изисквания и недопускане на смесване на паралелки.

1. **Училищен двор**

* Недопускане на външни лица в дворовете в рамките на учебния ден;
* Допускане на придружители на деца със специални образователни потребности (СОП) в училището при спазване на изискванията за носене на защитни маски за лице, физическа дистанция и дезинфекция;
* Определяне на зони за отделните паралелки в училищния двор;
* Провеждане на повече занятия на открито, когато е възможно.

1. **Учителска стая и комуникация**

* Престой на учителите в учителската стая само при непосредствена необходимост;
* Приоритетно осъществяване на комуникацията в електронна среда, спазване на изискванията за физическа дистанция и носене на защитни маски при необходимост от пряка комуникация;
* Комуникация с родителите предимно в електронна среда, индивидуални срещи и консултации по предварителна уговорка и при спазване на изискванията на МЗ;
* Провеждане на родителски срещи, събрания на обществения съвет, на ученическия съвет, общи събрания и педагогически съвети в електронна среда, а при нужда от пряка комуникация – в по-голямо помещение, което гарантира спазване на правилата на МЗ.

1. **Физкултурен салон**

* Физкултурният салон се използва само когато не е възможно провеждане на часовете на открито;
* Не е задължително носенето на защитна маска за лице в часовете по физическо възпитание и спорт на закрито, ако в конкретния час помещението се използва само от една паралелка при дистанция от поне 1,5 м между учениците и при редовно проветряване.
  + Организират се двигателни дейности – индивидуални или по двойки, при спазване на дистанция от поне 1,5 м и по преценка на учителя.

1. **Библиотека**

* Регулиране на достъпа с цел осигуряване на дистанция от 1,5 м.

**Задължителни протоколи за поведение при съмнение или случай на COVID-19 в училището**

1. **При наличие на един или повече симптоми** при ученик (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария, загуба на вкус и обоняние и др.):

* Ученикът се отделя незабавно в предназначеното за такъв случай място при осигурено наблюдение, докато не се прибере у дома;
* На ученика се поставя маска с размер, подходящ за възрастта;
* Незабавно се осъществява връзка с родителите/настойниците, като се изисква да отведат ученика при съобразяване с необходимите превантивни мерки (носене на маски за лице, използване на личен транспорт при възможност);
* На родителите/настойниците се припомнят процедурите, които трябва да следват – да избягват физически контакт и да се консултират със семейния лекар на ученика (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за COVID- 19;
* След като ученикът напусне помещението, се извършва щателна дезинфекция в кратък срок при спазване на изискванията за дезинфекция на РЗИ;
* Организира се стриктно спазване на превантивните и ограничителните мерки за останалите ученици;
* Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.

1. **В случай на положителен резултат за COVID-19 на ученик:**

* Родителите следва да информират директора на училището, който трябва незабавно да се свърже със съответната РЗИ и да ѝ предостави списък с учениците и учителите, които са били в контакт с ученика, в съответствие с указанията на РЗИ.
* В зависимост от характеристиките на сградата и броя на контактните лица мерките могат да включват карантиниране на една или няколко паралелки/клас или на цялото училище в зависимост от указанията на РЗИ.
* За идентифициране на контактните лица и мерките, които следва да се предприемат в училището, се разпорежда Регионалната здравна инспекция (РЗИ). Директорът на съответното училище спазва предписанията на РЗИ.
* Лицата, които се поставят под задължителна карантина, се определят от съответната РЗИ в зависимост от конкретната ситуация, но като правило под **10-дневна** карантина се поставят следните лица след извършена оценка на риска и определени като близки контактни:
* Ученици от същата паралелка;
* Учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути общо за 24 часа (дори и да не са последователни), съгласно дефиниция, определена със заповед на МЗ;
* Други ученици, осъществили незащитен контакт със заразеното лице на разстояние по-малко от 2 м и за повече от 15 минути общо за 24 часа (дори и да не са последователни), съгласно дефиниция, определена със заповед на МЗ.
* Незащитеният контакт със заразеното лице трябва да е осъществен в период **от 48 часа** преди и до 14 дни след появата на оплаквания, а при установен асимптомен носител на COVID-19 – от **48 часа** преди и до 14 дни след вземането на проба за изследване по метода PCR или чрез бърз антигенен тест съгласно дефиниция, определена със заповед на МЗ.
* Всички контактни лица се информират за провеждане по време на домашната карантина на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.
* При карантиниране на контактно дете членовете на домакинството му се самонаблюдават за симптоми на COVID-19 в рамките на 10-те дни на карантината на детето и още 10 дни след тази карантина. При поява на симптоми при членовете на домакинството се уведомяват РЗИ и личните лекари, независимо дали детето е проявило или не симптоми. (С оглед на безсимптомно протекла инфекция при децата е възможно заразяване на възрастни в домакинствата).
* След излизане на заразения ученик и съучениците му от училището се извършват продължително проветряване, влажно почистване и крайна дезинфекция на всички повърхности, предмети и помещенията, до които е имал контакт ученикът в последните 48 часа, след което стаята/помещенията могат да се използват за учебни занятия.
* Осигурява се психологическа подкрепа при заявено желание, като формата може да варира в зависимост от конкретната ситуация.

1. **При наличие на един или повече симптоми при възрастен** (повишена телесна температура, кашлица, хрема, задух, болки в гърлото, умора, мускулни болки, гадене, повръщане, стомашно разстройство и др.):

* Лицето незабавно се отделя в предназначеното за такъв случай място с поставена маска;
* Осъществява консултация с личния си лекар за преценка на състоянието му и за последващи действия, в т.ч. решение дали да се направи тест - PCR или бърз антигенен тест;
* При положителен тест лицето е длъжно да информира директора за здравословното си състояние след преглед или направена консултация;
* След като лицето напусне помещението, се извършва щателна дезинфекция при спазване на изискванията за дезинфекция на РЗИ.

1. **В случай на положителен резултат за COVID-19 на служител:**

* Лицето информира директора на училището. Той незабавно се свързва със съответната РЗИ, която извършва епидемиологично проучване с цел оценка на риска от разпространение на инфекцията в училището и в семейството. В зависимост от това се предприемат най-адекватните мерки за изолация в конкретния случай.
* Директорът на училището предоставя на съответната РЗИ списък с учителите и учениците, които са били в контакт с лицето в съответствие с указанията на РЗИ.
* Идентифицирането на контактните лица, както и мерките, които следва да се предприемат в училището, се разпореждат от РЗИ. Директорът на съответното училище изпълнява предписанията на РЗИ.
* В зависимост от характеристиките на сградата и броя на контактните лица мерките могат да включват затваряне на една или няколко паралелки или на цялото училище.
* Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под **10-дневна** карантина се

поставят лица след извършена оценка на риска и определени като високорискови контактни:

* Учениците от паралелката в начален курс, на които учителят е класен ръководител;
* Учители и друг персонал, осъществили незащитен контакт със заразеното лице на разстояние по-малко от 2 м и за повече от 15 минути общо за 24 часа (дори и да не са последователни) съгласно дефиниция, определена със заповед на МЗ;
* Други ученици, осъществили незащитен контакт със заразеното лице на разстояние по-малко от 2 м и за повече от 15 минути общо за 24 часа (дори и да не са последователни) съгласно дефиниция, определена със заповед на МЗ.
* Незащитеният контакт със заразеното лице трябва да е осъществен в период **от 48 часа** преди и до 14 дни след появата на оплаквания, а при установен асимптомен носител на COVID-19 – **от 48 часа** преди и до 14 дни след вземането на проба за изследване по метода PCR или чрез бърз антигенен тест съгласно дефиниция, определена със заповед на МЗ.
* Всички контактни лица се информират от РЗИ за провеждане на наблюдение по време на домашната карантина за поява на клинични симптоми и признаци за COVID-19 и за навременно уведомяване на личните лекари и на РЗИ.
* След като заразеното лице напусне училището, се извършват продължително проветряване, влажно почистване и крайна дезинфекция на повърхностите в класните стаи, помещенията и предметите, до които е имало контакт лицето в последните 48 часа, след което класните стаи и другите помещения могат да се използват за учебни занятия или други цели.
* Осигурява се психологическа подкрепа по желание, като формата ѝ може да варира в зависимост от конкретната ситуация.

**Информиране на родителите и общността**

Промените в седмичното разписание, направени поради преминаване в обучение от разстояние в електронна среда (ОРЕС), графикът за ротация

на паралелките (преминаване от и към ОРЕС) и информацията за брой болни от COVID – 19 ученици и учители, карантинирани паралелки и учители **следва да се публикуват своевременно на сайта на всяко училище. Информацията може да се предоставя също и по предварително оповестен начин - чрез съобщения, чрез електронен дневник, електронни приложения и/или електронна поща.**

По подходящи начини училището осъществява информационна кампания сред родителите, учителите и учениците за значението на задължителните и препоръчителните мерки и на ваксинирането за намаляване на разпространението и рисковете от инфекция. Кампанията може да бъде провеждана съвместно с представители на регионалните здравни инспекции, на общините, на регионалните управления на образование, с участието на медицински специалисти и местни лидери на общността.

При постигане на 70% ваксинирани педагогически специалисти и непедагогически персонал, училището съобщава това на Регионалното управление по образованието и публикува на сайта си полученото от МОН Свидетелство за принос към опазване на общественото здраве.

Директорът на училището създава организация и осъществява контрол за своевременно отразяване на информацията за карантинирани и заболели ученици, педагогически и непедагогически специалисти в базата данни „Карантина“ на МОН.

**Сценарии в зависимост от различните нива на заболяемост на национално, областно, общинско и училищно ниво**

**Ниво 1: Зелен сценарий**

**14-дневна заболяемост <100 на 100 000 души на областно ниво**

Училищата работят с предприети предпазни мерки съгласно Насоките на МОН и МЗ за намаляване на рисковете от предаване на инфекцията.

**При наличие на единични случаи на ученици, педагогически специалисти или други служители – носители на COVID-19 и/или**

**карантинирани, директорът на училището предприема мерки, както следва:**

* При заболял ученик, след задължително предписание на РЗИ, се карантинира цялата паралелка и тази паралелка преминава в ОРЕС със заповед на директора на училището на основание чл. 40а, ал. 2 от Наредба 10 за организация на дейностите в училищното образование.
* При карантиниране от РЗИ на отделен ученик за него се организира ОРЕС.
* В училището се осигуряват помещение и техника на учителите, които работят в ОРЕС с карантинирани деца и едновременно с това присъствено с останалите некарантинирани ученици.
* Организирането и провеждането на ОРЕС са в съответствие с учебния план и утвърдената учебна програма. За дните, отчетени като работни, се дължат уговорените възнаграждения съгласно колективния трудов договор и/или вътрешните правила за работна заплата.
* За **практическото обучение** в училищата с професионални паралелки:
* се създава организация за максимално присъствено обучение на учениците в професионални паралелки и за провеждане на учебната и производствената им практика, както и на обучението им в реална работна среда;
* Практическото обучение в реална работна среда на учениците в дуална система на обучение в 11-ти и 12-ти клас се провежда присъствено според условията на трудовия договор между ученика и работодателя. **Това става при отсъствие на възпрепятстващи причини от страна на работодателя, ученика или негов родител (настойник) и при осигуряване на всички противоепидемични мерки на работното място за учениците.**
* При невъзможност за провеждането на производствена практика и обучение в реална работна среда, наложена от обективни обстоятелства в съответните професионални паралелки или от страна на работодателите, може да се направи нова организация и първо да се вземат всички общообразователни и теоретични предмети, а

производствената практика или обучението в реална работна среда да се осъществи по-късно в рамките на учебната година.

* При невъзможност на работодателя да продължи обучението в реална работна среда по обективни причини (напр. свиване на дейността, съкращаване на наставници, фалит), той следва да уведоми своевременно ученика и учителя-методик. С цел избягване на съществени пропуски в практическото обучение следва то да се организира временно като учебна практика в учебно-производствените бази на училищата.

**Ако при зелен сценарий на областно ниво в училището отсъстват 10% от учениците поради симптоми на COVID-19 и/или броят заболели учители води до невъзможност за обезпечаване на присъствен учебен процес, се прилагат мерките, предвидени за тези случаи в жълтия сценарий.**

**Ниво 2: Жълт сценарий**

**14-дневна заболяемост от 100 до 250 на 100 000 души на областно ниво**

Училищата работят с предприети предпазни мерки съгласно Насоките на МОН и МЗ за намаляване на рисковете от предаване на инфекцията.

При наличие на единични случаи на ученици, педагогически специалисти или други служители – носители на COVID-19 и/или карантинирани, директорът на училището предприема мерките, предвидени за това в зеления сценарий.

**При отсъстващи 10% от учениците поради симптоми на COVID-19 и/или при брой заболели учители, който води до невъзможност за обезпечаване на присъствен учебен процес,** директорът отправя аргументирано предложение до министъра на образованието и науката за преминаване към ротационно или цялостно обучение от разстояние в електронна среда (ОРЕС) след решение или на педагогическия съвет, или на РЗИ, или на областния кризисен щаб, като уведомява съответното Регионално управление на образованието (РУО).

При изготвяне на предложението за ротация се спазва принципът в ОРЕС да бъдат не повече от 50% от учениците.

При изготвяне на аргументирано предложение за ротация първи следва да премине към ОРЕС випускът с най-много заболели или контактни ученици. В общия случай важи принципът, че към ОРЕС преминават първо учениците в гимназиален етап на образование с изключение на XII клас. При продължаващо влошаване на епидемичната ситуация - и учениците от XII клас, както и от прогимназиалния етап с изключение на VII клас. Учениците от VII клас и от начален етап (I-IV клас) преминават в ОРЕС в краен случай при обективна невъзможност обучението да продължи присъствено.

Създава се организация за максимално присъствено обучение на учениците със специални образователни потребности (СОП), като за тези с по-висок риск от заразяване или тежко боледуване по желание на родителите се организира обучение от разстояние от електронна среда.

В предложението на директора се посочва също оптимален срок за обучение от разстояние в електронна среда, съобразен с епидемичната обстановка и с утвърдената от регионалната здравна инспекция практика в такива случаи. Присъственото обучение е приоритетно за постигане на заложените образователни цели и за социализацията на учениците.

Мерките на училищно ниво при наличие на единични случаи на заразен/и ученик/ученици, педагогически персонал са идентични с тези от зеления сценарий.

Практическото обучение на учениците в професионалните паралелки се провежда както при зеления сценарий.

**Ниво 3: Червен сценарий**

**14-дневна заболяемост от 250 до 500 на 100 000 души на областно ниво**

При наличие на единични случаи на ученици, педагогически специалисти или други служители – носители на COVID-19 и/или

карантинирани, директорът на училището предприема мерките, предвидени за това в зеления сценарий.

Ако в училището отсъстват 10% от учениците поради симптоми на COVID-19 и/или броят заболели учители води до невъзможност за обезпечаване на присъствен учебен процес, се прилагат мерките, предвидени за тези случаи в жълтия сценарий.

За ученици в риск от отпадане и ученици, чиито родители работят на първа линия, се допуска сформирането на сборни паралелки на ниво випуск за присъствено обучение по време на ОРЕС. Те се организират след решение на педагогическия съвет съобразно възможностите на училището. Създава се организация за максимално присъствено обучение на учениците със СОП, като за тези с по-висок риск от заразяване или тежко боледуване по желание на родителите се организира обучение от

разстояние от електронна среда.

Практическото обучение на учениците в професионалните паралелки се провежда както при зеления сценарий.

**Ниво 4: Тъмночервен сценарий:**

1. **дневна заболяемост ≥ 500 на 100 000 души на областно ниво**

Всички училища в съответната област преминават изцяло в обучение от разстояние в електронна среда (ОРЕС) само след заповед на министъра на здравеопазването, която изисква затваряне на училищата, последвана от заповед на министъра на образованието и науката за преминаване в ОРЕС. В случай че министърът на здравеопазването не разпореди затваряне на училищата в съответната област, важат мерките, предвидени в червения

сценарий.

**Приоритизиране на дейностите спрямо значението им за успешно завършване на учебната година**

1. **Дейности, пряко свързани с изпълнението на учебния план, с предоставяне на обща и допълнителна подкрепа**

Тези дейности се осъществяват приоритетно в зависимост от нивата на заболяемост:

* + присъствено при спазване на задължителните и подходящите препоръчителни мерки за намаляване на рисковете от предаване на инфекцията;
  + в електронна среда при обучение от разстояние;
  + при максимално присъствено обучение на учениците със СОП.

1. **Дейности, които способстват за постигане качеството на образователния процес, но не са свързани пряко с изпълнението на учебния план**

Такива дейности са целодневната организация на учебния ден, извънкласните дейности и заниманията по интереси, организирани дейности с ученици по изпълнението на национални програми и проекти.

Когато по обективни причини не могат да бъдат организирани, без да има взаимодействие на учениците от различни паралелки, дейностите от тази група се провеждат по възможност със събирането на ученици от не повече от две паралелки.

Ограничава се организираното извеждане извън територията на училището на ученици от училище, в което има карантиниран учител и/или ученик, или карантинирана паралелка за срока на карантината.

Организирани дейности с ученици по изпълнението на национални програми и проекти, посещения на музеи, изложби, природни обекти и други мероприятия с културна, опознавателна и възпитателна цел на територията на населеното място се организират само при зелен сценарий и се провеждат в рамките на един учебен ден при неотложна необходимост и при стриктно спазване на изискванията на Министерството на здравеопазването.

1. **Други дейности, имащи отношение към процеса на образование, възпитание и социализация на децата и учениците**

Такива дейности могат да бъдат състезания и олимпиади, педагогически съвети, родителски срещи, заседания на обществените

съвети, събрания на училищните настоятелства, квалификация на педагогическите специалисти, планирани екскурзии, зелени училища, туристически пътувания и др.

При организирането и провеждането на тези дейности се спазват задължителните и препоръчителните мерки за намаляване на рисковете от предаване на инфекцията, като при невъзможност да бъдат приложени, е допустимо дейностите да бъдат отложени, да бъдат проведени в електронна среда при възможност или да не бъдат проведени, когато това няма да навреди на успешното завършване на учебната година и на планираните образователни процеси в учебното заведение. Планираните екскурзии, зелени училища, туристически пътувания се провеждат само при зелен сценарий след съгласуване с РЗИ.

Квалификациите на педагогическите специалисти се провеждат приоритетно дистанционно.

**Преминаване към ОРЕС за отделен ученик**

Преминаване към обучение в електронна среда от разстояние за отделен ученик в условията на епидемична обстановка се допуска в съответствие с чл. 115а, ал. 3 и ал. 4 от ЗПУО, както следва:

* + по избор на ученика при условията на чл. 12, ал. 2 от ЗПУО и след заповед на директора на училището, при наличие на необходимите технически и технологични средства, обучение от разстояние в електронна среда за не повече от 30 учебни дни може да се осъществява за ученик, записан в дневна, вечерна, задочна, индивидуална или комбинирана форма на обучение, както и в дуална система на обучение, който по здравословни или други уважителни причини, удостоверени с документ, не може да посещава училище;
  + когато присъственият образователен процес в училището не е преустановен, при наличие на необходимите технически и технологични средства обучението в дневна, индивидуална или комбинирана форма от разстояние в електронна среда може да се извършва за отделен ученик за повече от 30 учебни дни до края на извънредната епидемична обстановка:

1. ако поради здравословни причини, удостоверени с медицински документ, присъствието на ученика в училище поставя в риск живота или здравето му;
2. ако поради здравословни причини, удостоверени с медицински документ, присъствието на ученика в училище поставя в риск живота или здравето на лица, с които той живее на един адрес;
3. по избор на ученика, за малолетните ученици – по избор на родителите, а за непълнолетните – от учениците със съгласието на техните родители и след разрешение на началника на Регионалното управление на образованието. Началникът на РУО разрешава ОРЕС по избор на ученика или на родителите въз основа на информация за предходната учебна година и до момента от директора на училището за успеха, отсъствията и ангажираността на ученика.

Обучението от разстояние в електронна среда в горепосочените случаи се осъществява от училището, в което е записан ученикът, а при невъзможност - от друго училище, което предлага такова обучение. Във втория случай училището се определя от началника на РУО. Ученикът самостоятелно си осигурява необходимите технически и технологични условия за участие в ОРЕС, а когато той е непълнолетен - те се осигуряват от родителите му, като към заявлението се прилага и декларация от родителите за осигурени условия за провеждане на обучението.

Обучението от разстояние в електронна среда включва дистанционни учебни часове, самоподготовка, текуща обратна връзка за резултатите от обучението и оценяване.

Когато ученикът се обучава синхронно от разстояние в електронна среда, му се поставят отсъствия в съответствие с чл. 61 от Наредбата за приобщаващо образование. В случай че ученикът се обучава несинхронно от разстояние в електронна среда и учителят установи, че в процеса на взаимодействие и обратна връзка за резултатите от обучението и оценяването по учебния предмет ученикът не участва, му се поставя отсъствие за съответния учебен предмет от графика за деня.

**Задължителни мерки за преминаване от присъствено обучение към обучение от разстояние в електронна среда**

* Осигуряване на защита на личните данни на учителите и учениците и сигурността на информацията в електронна среда при спазване на нормативните изисквания.
* За организиране на обучението от разстояние в електронна среда директорът:
* предварително проучва техническата осигуреност на учителите и учениците за работа от разстояние в електронна среда;
* определя начина на обучение от разстояние в електронна среда или друг подходящ вариант на обучение в зависимост от възможностите на училището и техническата и технологичната обезпеченост, възрастовите особености и дигиталните умения на учениците;
* избира съвместно с педагогическия съвет електронна образователна система за обучение и взаимодействие с всички участници в образователния процес, приложенията, които ще се използват по класове и/или паралелки, в т.ч. и възможностите за разделяне на паралелките на по-малки групи;
* организира в максимална степен обезпечаването на учителите и учениците (извън случаите, когато ОРЕС се организира за отделен ученик по негово или на родителите му желание) с технически средства за провеждането на обучение от разстояние в електронна среда;
* създава организация по даден учебен предмет при отсъствието на учител няколко паралелки да се обучават едновременно от друг учител;
* проучва възможностите за възлагане на допълнителни часове на педагогически специалисти за провеждането на обучение от разстояние в електронна среда;
* създава организация за текущо осъществяване на контрол на провеждането на образователния процес в ОРЕС.

**Подкрепа за ученици в продължително обучение от разстояние в електронна среда**

В училището се организира обща подкрепа в хода на учебната година под формата на консултации и допълнително обучение по отделни учебни предмети на ученици в продължително обучение от разстояние в електронна среда, с установени дефицити при усвояване на учебното съдържание, на ученици с голям брой отсъствия и в риск от отпадане.

Общата подкрепа за личностно развитие се осъществява под формата на допълнително обучение по учебен предмет, допълнителни консултации по учебни предмети, които се провеждат извън редовните часове, чрез занимания по интереси, логопедична работа, грижа за здравето, ранно оценяване на потребностите и превенция на обучителните затруднения, както и за ученици, които не владеят български език.

Консултациите и допълнителното обучение за преодоляване на образователни дефицити да са съобразени с индивидуалните потребности на ученика и установени пропуски при усвояване на учебното съдържание. Училищата с професионални паралелки си партнират с всеки работодател партньор в дуалната система на обучение за непрекъснатост на контакта и обучението с помощта на информационните технологии чрез предоставяне или разработване от страна на бизнеса на подходящи мултимедийни продукти и онлайн ресурси в безконтактни групи за комуникация с ученици и учители, фирмени или общодостъпни платформи

за онлайн срещи, визуализация на процеси и обратна връзка.

При посочените по-горе случаи директорът на образователната институция следва да упражнява контрол на ефективното изпълнение задълженията на учителите да провеждат консултации по учебни предмети по предварително изготвения график за консултациите и допълнителното обучение по учебни предмети, както и да изисква информация относно напредъка на всеки ученик с установени образователни дефицити.

**Преминаване от ОРЕС към присъствено обучение**

От изключителна важност е да се направи:

* + Анализ на учениците в риск, на такива, при които се забелязва понижаване на успеха и с по-голям брой отсъствия, в т.ч. по неуважителни причини;
  + Да се установят дефицитите в усвоеното учебно съдържание по учебните предмети, но без да се допуска претоварване на учениците с концентриране в първите дни на присъственото обучение на прекомерно оценяване, индивидуални изпитвания и контролни работи.
  + Да се преценят необходимостта и възможностите за осигуряване на обща и допълнителна подкрепа, подкрепа от педагогически съветник и/или психолог.
  + Да се използват всички възможности на нормативната уредба за организиране на посещения на културни институции, за отдих и спорт, за екскурзии, за екипни проекти в класа, училището, между училища за учениците с цел преодоляване на последствията от продължителната социална изолация.
  + Часовете по изкуства, по физическо възпитание и спорт, както и часовете по други учебни предмети по решение на съответния учител да се провеждат на открито.
  + Да се поддържа активен създаденият режим за комуникация с родителите. Да се преценят необходимостта и възможностите за осигуряване подкрепа от педагогически съветник и/или психолог.
  + В училищата с професионални паралелки да се компенсират часовете по практическо обучение, вкл. тези в реална работна среда в партньорство с работодателите. При невъзможност на работодателя да продължи обучението в реална работна среда по обективни причини, училището търси друга възможност за продължаване на обучението в дуална форма.

Настоящите насоки са изготвени в съответствие с дефинираните от Министерството на здравеопазването нива с конкретни стойности на

заболяемост. При промени в тях и на противоепидемичните мерки от страна на Министерството на здравеопазването насоките ще бъдат актуализирани.

**Приложение**

**Списък на заболявания, при които се препоръчва преминаване в ОРЕС поради установен по-висок риск от СOVID-19**

Като потенциално застрашени от тежко протичане на COVID-19 трябва да се имат предвид децата с компрометиран имунитет (с вроден или придобит имунен дефицит; с онкологични заболявания, особено след химио- и лъчетерапия; тези на лечение със системни кортикостероиди и цитостатици и т.н.).

Вниманието трябва да е насочено и към децата със системни заболявания на съединителната тъкан, които са извън ремисия.

Важна е и групата на всички деца с хронични заболявания, като те могат да обхващат различни органи и системи, като особено внимание следва да се обърне на заболяванията в тежка форма и декомпенсирано състояние.

От медицинска гледна точка препоръка/решение за провеждане на форма на обучение, различна от дневната, при деца с хронични заболявания трябва да се взема индивидуално за всяко дете от лекаря, провеждащ наблюдението на съответното дете, според тежестта и хода на протичане на конкретното заболяване, а при необходимост и след консултация с психолог. За целта е необходимо да се предостави в учебното заведение етапна епикриза от лекуващия лекар за доказване на заболяването и текущия му статус с определяне риска от присъствено обучение и препоръка за провеждане на дистанционно обучение за конкретен период от време.

Предложеният списък със заболявания в детска възраст е ориентировъчен и

неизчерпателен. При преценка на лекуващия лекар форма на обучение, различна от дневната, може да се препоръча и за деца с други заболявания, които не са посочени в списъка.

**Имунология**

Първични имунни дефицити при деца - над 200 вида. Техният брой се променя всяка година.

**Детска кардиология**

1. Хемодинамично значими

Вродени сърдечни малформации (оперирани или неоперирани), които протичат със сърдечна недостатъчност (СН) или белодробна хипертония (БХ) и налагат прием на медикаменти:

* ВСМ с ляво-десен шънт
* цианотични ВСМ
* обструктивни ВСМ
* комплексни ВСМ

1. Болести на миокарда и перикарда (кардиомиопатии, миокардити), протичащи със СН
2. Ритъмно-проводни нарушения, налагащи медикаментозно лечение 4.. Артериална хипертония - II степен

Болестите са много и изявата и значимостта е различна. Обединяващите пунктове са:

* сърдечна недостатъчност
* белодробна хипертония
* артериална хипоксемия (сатурация под 85%)
* риск от внезапна смърт
* коморбидност с органна увреда

**Детска неврология**

Хроничните болести в детската неврология са свързани с парези, дизкоординационен синдром, умствена изостаналост и епилепсия - ДЦП, дегенеративни/заболявания на нервната система.

При тези заболявания няма имунен дефицит и при COVID-19 би следвало поведението към тях да бъде както досега - индивидуално обучение или дистанционна форма (при възможност).

**Детска ревматология**

1. Деца на кортикостероидна терапия в доза повече от 20 мг дневно или повече от 0,5 мг/кг/24 ч в период от повече от 4 седмици;
2. Провеждане на пулс терапия с ендоксан в последните 6 месеца;
3. Едновременно приемане на 2 или повече имуносупресивни медикамента.

**Хронични ендокринни заболявания**

* 1. Високостепенно затлъстяване с метаболитеи синдром
  2. Вродена подбъбречпа хиперплазия сол-губеща форма и вирилизираща форма
  3. Полиендокринопатии - автоимунни полиендокринни синдроми
  4. Болест на Адисон
  5. Новооткрити тиреотоксикози

**Метаболитни и генетични заболявания**

1. Метаболитни заболявания от интоксикационен или енергиен тип - органични ацидурии, дефекти наурейния цикъл, нарушения в обмяната на мастните киселини, митохондриални болести, левциноза.
2. Малформативни синдроми асоциирани с имунен дефицит - синдром на Di George, Nijmegen breakage синдром
3. Пациенти със синдром на Prader-Willi, които са с екстремно затлъстяване, тежка мускулна хипотония, нарушен глюкозен толеранс или сънна апнея
4. Мукополизахаридози

**Детска нефрология и хемодиализа**

1 .Деца след бъбречна трансплантация

2. Деца с хронични гломерулопатии (нефротичен синдром, хроничен нефритен синдром,

васкулити с бъбречно засягане и хемолитично-уремичен синдром на имуносупресивна терапия)

**Детска гастроентерология**

1 . Болест на Крон

1. Улцерозен колит
2. Автоимунен хепатит
3. Деца на домашно парентерално хранене
4. Деца с трансплантиран черен дроб

**Детска фтизиатрия**

1.. Всички деца с активна форма на туберкулоза, без бацилооделяне - първите 2 месеца

1. Всички деца с активна форма на туберкулоза, с бацилооделяне - до трайно обезбациляване
2. Деца с тежки форми на туберкулоза (туберкулозен менингит) до редуциране па неврологичната симптоматика и обезбациляване.
3. Всички хематогенно-десиминирани форми - до нормализиране на рентгеноморфологичните промени и обезбациляване.

\

**Детска онкохематология**

1. Всички злокачествени заболявания по време на активна химио- и/или лъчетерапия
2. Всички пациенти след трансплантация на хемопоетични стволови клетки (костен мозък)
3. Всички хематологични заболявания, на лечение с кортикостероиди и/или имуносупресивни медикаменти .
4. Всички деца с хронични хемолитични анемии

**Детска пулмология**

1. Муковисцидоза
2. Тежка и неконтролирана бронхиална астма
3. Деца, предложени за белодробна трансплантация и деца с трансплантиран бял дроб.
4. Вродени аномалии на дихателната система, протичащи с чести и тежки екзацербации
5. Деца с бронхиактазии с тежък клиничен ход на заболяването Доказан тежък дефицит на алфа-1 антитрипсин

**Детска гръдна хирургия**

Деца след оперативни торакални интервенции

**Детска офталмология**

Неинфекциозен увеит, най-често асоцииран с ювенилен хроничен артрит.